Diari Oficial de la Generalitat Valenciana


Sumari del DOGV 6406, del 26-11-2010 (2010/12292)

Notificació de la sentència dictada en el judici verbal número 682/2008.
------------------------------------------------------------------------

### Dades del document

Número de DOGV
:   6406

Data del DOGV
:   26-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/12125


Organisme emissor
:   Jutjat de Primera Instància i Instrucció Número 1 de la Vila Joiosa

Tipus de document
:   Edicte

Notificació de la sentència dictada en el judici verbal número 682/2008. [2010/12556]  
En aquest procediment verbal 682/2008 seguit a instàncies d'Aquagest Levante, SA, contra Anthony James East, s'ha dictat la sentència que té l'encapçalament que, literalment, és com segueix:  
«Sentència número 119/2010  
La Vila Joiosa, 23 d'abril de 2010  
María Arantzazu Llorente Salinas, jutgessa substituta del Jutjat de Primera Instància número 1 de la Vila Joiosa, he vist aquestes actuacions de judici verbal número 682/2008, instades per Aquagest Levante, SA, representada per la procuradora Carmen Torrecillas Andrés, i defensada per la lletrada María Encarnación González Carrión, contra Anthony James East, qui malgrat haver sigut citat mitjançant edictes, no va comparéixer al judici, i va ser declarat en situació legal de rebel·lia. El plet va versar sobre la reclamació d'una quantitat, i es van estimar els següents,  
/.../  
Dispositiva  
Estime la demanda formulada per Aquagest Levante, SA, representada per la procuradora Carmen Torrecillas Andrés contra Anthony James East, i dispose:  
1. Declare resolt el contracte de subministrament d'aigua existent entre les parts, subscrit mitjançant la pòlissa número 596425, respecte de l'habitatge siti a la Vila Joiosa (Alacant), carrer de Bigueta, número 9, i condemne el demandat a sotmetre's a la declaració anterior.  
2. Condemne el demandat a pagar a l'actora la quantitat de 2.018,89 euros.  
3. Condemne el demandat a pagar a l'actora la suma que resulte de la facturació inclosa entre l'última factura número 74369159I292979778, de data 4 de febrer de 2010 aportada a l'acte de la vista, i la corresponent a la lectura que es realitzarà en el moment de desconnectar i retirar el comptador, al preu de la tarifa vigent, que es determinarà en la fase d'execució de sentència.  
4. Autoritzar l'entrada al domicili del carrer Bigueta, número 9, on es presta el subministrament d'aigua, a l'agent judicial o funcionari públic que corresponga, previst en el corresponent manament judicial, perquè junt amb els empleats de l'actora (operació que per requerir uns coneixements tècnics i una titulació està reservada al personal especialitzat de l'empresa instal·ladora) realitzen les operacions pertinents, a fi de realitzar la lectura de consum efectuat fins a la data en què es porte a terme el que s'ha disposat, amb la desconnexió i retirada del comptador, i amb la clausura de la instal·lació.  
Tot això amb la condemna al demandat dels interessos legals de la quantitat indicada des de la data d'interposició de la demanda, i amb la imposició expressa de les costes causades en aquest procediment.  
Aquesta és la meua sentència, de la qual cal estendre una testimoniança perquè s'unisca a les actuacions i que cal notificar a les parts, i amb l'advertiment que s'hi pot interposar un recurs d'apel·lació davant de l'Audiència Provincial d'Alacant que, si pertoca, haurà d'interposar-se davant d'aquest Jutjat, dins del termini de cinc dies següents des que es notifique.   
De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra aquesta resolució, es constituirà un dipòsit de 50 €, que es tornarà només en el cas que el recurs siga estimat.  
Haurà de constituir el dipòsit ingressant la quantitat esmentada al banc Banesto, en el compte corresponent a aquest expedient (JJJJ 2522 WE EEEE AA) indicant, en el camp "Concepte" el codi "02 civil-apel·lació" i la data de la resolució objecte de recurs amb el format dd/mm/aaaa.  
En el cas que es realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), cal indicar, en el camp "Concepte", el número de compte, el codi i la data en la forma exposada en el paràgraf anterior. En cap cas s'admetrà una consignació per un import diferent a l'indicat. En el cas que haja de realitzar més pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Aquesta és la meua sentència, que pronuncie, mane i firme.  
Publicació. La sentència anterior ha sigut llegida i publicada pel mateix jutge que la va dictar mentre celebrava audiència pública.  
La Vila Joiosa, 25 de maig de 2010. En done fe».  
I atés que el demandat esmentat, Anthony James East, està en parador desconegut, expedisc aquest edicte a fi que li valga de notificació de forma deguda.  
La Vila Joiosa, 2 de novembre de 2010.- La secretària judicial: María Teresa Ballester Catalán.